Auce (stacija)

Auce ir neizmantots pieturas punkts dzelzceļa līnijā Glūda—Reņģe. Tas atrodas Auces pilsētā. Saglabājusies senā  stacijas ēka, kas Latvijas PSR laikā apmūrēta ar ķieģeļiem, mūsdienās tiek izmantota kā dzīvojamā ēka.



 Vēsture 
Dzelzceļa stacija Auce () atklāta 1873. gadā uz dzelzceļa līnijas Rīga—Jelgava—Mažeiķi. 1889. gadā Vecauces muižas īpašnieks grāfs Mēdems sāka pārdot apbūves gabalus, un stacijas tuvuma dēļ tie bija ļoti pieprasīti. Šādi izveidojās Auces pilsētiņa, kas pārņēma dzelzceļa stacijas nosaukumu.Jolanta Cielava. Starp Kurzemi un Zemgali Vecaucē. // Atmoda, 12.11.1991.   Vācu okupācijas laikā 1917. — 1918. gadā dzelzceļa staciju pārdēvēja par Vecauci (Alt Autz). 1997. gada 21. jūlijā staciju slēdza un pārveidoja par pieturas punktu.zudusilatvija.lv Pasažieru vilcieni šeit kursēja līdz 2010. gada 22. februārim.

 Atsauces 

Kategorija:Auce
Kategorija:Dzelzceļa stacijas Latvijā
Kategorija:Dzelzceļa līnijas Glūda—Reņģe stacijas un pieturas punkti